Komission asetus (EY) N:o 1633/2002, annettu 13 päivänä syyskuuta 2002, neuvoston asetuksissa (EY) N:o 1151/2002, (EY) N:o 1362/2002 ja (EY) N:o 1361/2002 Viron, Latvian ja Liettuan osalta säädettyjen naudanlihan tariffikiintiöiden soveltamista koskevista yksityiskohtaisista säännöistä annetun asetuksen (EY) N:o 1429/2002 muuttamisesta



Virallinen lehti nro L 247 , 14/09/2002 s. 0004 - 0006



Komission asetus (EY) N:o 1633/2002, annettu 13 päivänä syyskuuta 2002, neuvoston asetuksissa (EY) N:o 1151/2002, (EY) N:o 1362/2002 ja (EY) N:o 1361/2002 Viron, Latvian ja Liettuan osalta säädettyjen naudanlihan tariffikiintiöiden soveltamista koskevista yksityiskohtaisista säännöistä annetun asetuksen (EY) N:o 1429/2002 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon naudanliha-alan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1254/1999(1), sellaisena kuin se on viimeksi muutettuna komission asetuksella (EY) N:o 2345/2001(2), ja erityisesti sen 32 artiklan 1 kohdan, sekä katsoo seuraavaa: (1) Eräistä yhteisön tariffikiintiöinä annettavista tiettyjä maataloustuotteita koskevista myönnytyksistä ja Viron kanssa tehdyssä Eurooppa-sopimuksessa vahvistettujen tiettyjen maatalousmyönnytysten mukauttamisesta autonomisina siirtymätoimenpiteinä 27 päivänä kesäkuuta 2002 annetussa neuvoston asetuksessa (EY) N:o 1151/2002(3) säädetään tiettyjen naudanlihatuotteiden vuotuisten tariffikiintiöiden avaamisesta. (2) Komission asetuksessa (EY) N:o 1429/2002(4) ei vahvisteta yksityiskohtaisia soveltamissääntöjä pallealihan ja kuvelihan tariffikiintiölle, josta säädetään neuvoston asetuksessa (EY) N:o 1151/2002. Näin ollen tämä kiintiö on lisättävä asetukseen (EY) N:o 1429/2002. (3) Todistusten hakuehtoja on muutettava. (4) Tässä asetuksessa säädetyt toimenpiteet ovat naudanliha-alan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 1429/2002 seuraavasti: 1) Korvataan 3 artiklan 3 kohdan b alakohdan toinen alakohta seuraavasti: "Viron osalta muodostetaan kolme ryhmää seuraavasti: Ryhmä 1: CN-koodit 0201 ja 0202 , Ryhmä 2: CN-koodi 1602 50 10 , Ryhmä 3: CN-koodit 0206 10 95 ja 0206 29 91.". 2) Korvataan 3 artiklan 3 kohdan c alakohta seuraavasti: "c) kunkin tuoteryhmän tuontitodistushakemusten on koskettava vähintään 15:tä tonnia lihaa tuotepainona ilmaistuna, eikä kokonaismäärä saa ylittää 2 artiklassa vahvistettua käytettävissä olevaa määrää.". 3) Korvataan 4 artiklan 1 kohta seuraavasti: "1. Todistushakemukset on jätettävä kunkin 2 artiklassa tarkoitetun ajanjakson ensimmäisten kahdentoista päivän aikana. Kuitenkin 1 päivän heinäkuuta ja 31 päivän joulukuuta 2002 välisen ajanjakson osalta hakemukset, jotka koskevat muita tuotteita kuin Virosta peräisin olevia pallealihaa ja kuvelihaa (joita koskevan kiintiön järjestysnumero on 09.4852), voidaan jättää viimeistään 20 päivänä elokuuta 2002 ja pallealihaa ja kuvelihaa koskevat hakemukset viimeistään 27 päivänä syyskuuta 2002.". 4) Korvataan liite I tämän asetuksen liitteellä. 2 artikla Tämä päätös tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä heinäkuuta 2002. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 13 päivänä syyskuuta 2002. Komission puolesta Franz Fischler Komission jäsen (1) EYVL L 160, 26.6.1999, s. 21. (2) EYVL L 315, 1.12.2001, s. 29. (3) EYVL L 170, 29.6.2002, s. 15. (4) EYVL L 206, 3.8.2002, s. 9. LIITE "LIITE I Seuraavien jäljempänä mainittujen maiden alkuperätuotteiden yhteisöön suuntautuvassa tuonnissa sovelletaan jäljempänä määriteltyjä myönnytyksiä (MFN = suosituimmuustulli) >TAULUKON PAIKKA>"